# data[].attributes.body
Prvý deň nebol ničím extra špeciálny. Z letiska som sa taxíkom dostal do hotela, ubytoval som sa, zložil veci a išiel preskúmať okolie. Zastavil som sa v obchode, aby som dokúpil veci, ktoré sa mi nezmestili do kufra. O pol desiatej som sa stretol s Michelom.

Druhý deň som mal stále voľno. Raňajkoval som v hoteli spolu s ostatnými hosťami. Počas dňa som sa prešiel pozdĺž nábrežia až do St. Julien's. Urobil som niekoľko fotografií a vrátil sa na izbu. Zvyšok dňa som strávil na počítači a zabával sa.

Tretí deň bol môj prvý pracovný deň v kuchyni. Očakával som, že ma nebudú veľmi zapájať a budem hlavne pozorovať a robiť si poznámky. Na moje prekvapenie som bol hneď aktívne zapojený. Môj prvý úkol bol príprava dezertu. Pod dohľadom som pripravil dve z troch komponentov. Priebeh servisu ma prekvapil ešte viac. Pracoval som bok po boku s Michelom. Moja úloha bola pripraviť uvítací chod. Medzitým som fotil hotové jedlá a ku koncu dňa som dokonca skúsil naservírovať niekoľko z nich. Celý deň bol obrovským prekvapením, celý tím bol nesmierne milý a ochotný vysvetliť všetko, na čo som sa spýtal.

V piatok som prišiel do práce o hodinu skôr, o 11:00, aby som sledoval prípravu a začiatok údenia briskety a ďalšieho mäsa, ktoré si údia sami. Bol to definitívne zážitok a nová skúsenosť. Čas pred servisom prebehol podobne. Stále som sa zoznamoval s prostredím, keďže každá kuchyňa má svoj rytmus. Na servise som bol opäť na passe, ale tentoraz s Ianom, ktorý je novou tvárou. Jeho práca ma zaujala, pretože na jedlách používa hojné množstvo kvetov a ozdôb. Postupne som sa oboznamoval s jedálnym lístkom a fungovaním kuchyne počas servisu. Deň sa trochu predĺžil a keďže som sa ešte sťahoval, na izbu som sa dostal až okolo štvrť na dvanásť večer.

Sobota bola plná akcie už od rána. Už deň predtým sme sa pripravovali na udalosť, ktorá sa mala odohrať po obede. Okrem bežnej prípravy sme museli zvládnuť aj toto. Ešte pred začiatkom servisu som sa prvýkrát zranil. Nebolo to nič vážne, tak som si dal rukavicu a pokračoval v práci. Servis bol pokojnejší ako v predchádzajúcich dňoch, bolo tam len 12 ľudí. Aj napriek tomu som získaval nové skúsenosti. Postupne som začal cítiť, že chápem, ako to tam funguje, a že som schopný pracovať pomerne samostatne. Na konci dňa som si vyskúšal aj druhú stranu kuchyne – pripravil som kus mäsa za 100 eur.

Nedeľa bola mojím voľným dňom. Raňajky som prespal. Celý deň som len oddychoval a najzaujímavejšou časťou dňa bolo, keď som si išiel kúpiť jedlo. Deň som strávil sledovaním nového seriálu, pozeraním rybárskych videí na YouTube a písaním denníka.

# data[].attributes.body
V pondelok som sa prvýkrát stretol naživo s monkfish a swordfish. Bola to skvelá skúsenosť vidieť a vyskúšať vykostiť monkfish. Swordfish sme dali do dryage chladničky na týždeň. Dni sa začali stávať pomaly repetitívnymi, čo bolo očakávané, keďže v každej kuchyni sú úlohy, ktoré treba denne vykonávať. Jednou z úloh, ktoré mi prischli, sú dezerty. Mám pocit, že to robia naschvál, pretože som na začiatku povedal, že ich neobľubujem. Utorok, streda, štvrtok a piatok boli veľmi podobné dni, ktoré sa od seba nelíšili. Veľmi pomaly sa učím umeniu zdobenia tanierov a dokonca som dostal od Iana prvé "to je veľmi dobré!", čo mi zlepšilo náladu až do soboty, keď sa mi nedarilo. V sobotu som mal prvý moment, keď som sa chcel vypariť z povrchu zemského. Podarilo sa mi pokaziť dve veci za sebou a jednou z nich bola štvornásobná dávka jednej zložky na dezert. Napriek tomu sa obe situácie podarilo zachrániť a Ian tvrdil, že sa na mňa neznehnevá, hoci som vedel, čo si v tej chvíli pravdepodobne myslel. Večer sme mali spoločnú večeru ako tím a dopriali sme si aj pivo. Vo voľnom čase, približne tri hodiny dopoludnia, som obvykle na počítači a vychutnávam si novú hru, ktorú som si kúpil. V nedeľu som prespal pol dňa a večer som vyšiel s čašníkom Pedrom, jeho priateľkou a bratom na príjemné posedenie v podniku Aloha, kde som ochutnal mexické enchiladas, ktoré podľa rodeného Kolumbijčana hodnotil na 8 z 10. K tomu sme si dali pár pív a skvele sme sa zabavili. V pondelok som prišiel do práce pripravený vypočuť si od Michela, ako som to v sobotu pokazil, hoci som vedel, že to nebolo nič strašné a veľkú škodu som nenarobil, ale cítil som sa z toho zle. Tento pocit postupne opadol a ja som si opravil chyby. Tiež som konečne mal čas vytiahnuť sword fish z chladničky. Pozrel som si, ako sa ryba vykosťuje, a polovicu som pripravil aj ja. Utorok som mal voľný a nič extra som nerobil. Začínam si plánovať voľnočasové aktivity, konkrétne potápanie. Som v kontakte s inštruktorkou, ktorú mi odporučil kamarát. Premýšľam, či by som si s ňou nemal ísť len zotápať, alebo by som si mal urobiť aj nový kurz.

# data[].attributes.body
Celý tím sa ku mne začína správať nie ako ku študentovi ale skôr rovnocennému kolegovi. takisto dostávam viac a viac pochvál čo ma veľmi motivuje. Ian povedal, že by ma chcel vidieť viacej na druhej strane kuchyne – na teplej sekcií. Dni kedy je ticho sa s Lukom vymením a za menšej asistencie sa postupne učím ako to tam funguje. Dúfam že do konca erazmus budem schopný na 100% pracovať sám. Tento týždeň som sa stretol s novou rybou – grouper (vraková ryba) bola to zatiaľ asi najväčšia ryba ako som videl v kuchyni – nezmestila sa nám na stôl. Opäť obrovská skúsenosť a dokonca mi dovolili na nej pracovať . Ďalšia vec na ktorej mi dovolili pracovať je príprava briskiet na údenie. Ďalšia vec ktorú ma “donútili” robiť je staff meal. Bolo okolo toho kopec srandy ale nikoho som tuším neotrávil. Počas voľna v stredu som sa vybral na menšiu túru medzi mestami Marsaskala a Marsaxlokk. Bolo to prijemných pár kilometrov kde som stretol minimum ľudí, trocha som si zaplával a príjemne oddýchol. Urobil som zopár fotiek neuveriteľných výhľadov. Bol to určite highlight týždňa. Takisto som si bol obzrieť hlavné mesto Valletu ale musím sa tam vrátit lebo som tam definitívne nevidel ešte všetko. V nedelu som vybehol na pivo s jedným z čašníkov, trocha sme pokecali a ukázal mi autentické indické jedlo. Tento týždeň budem robiť každý pracovný deň a víkend mám voľný takže určite tam niečo plánujem.  Takisto som si zajednal potápanie na budúci týžden načo sa extra teším.

# data[].attributes.body
Streda bol pre mňa pekný wakeup call. Dostal som prvýkrát šancu robiť sám počas servisu na teplej časti kuchyne. Nebol to náročný deň, došlo iba pár stolov ktoré neboli nejako náročné ale aj tak sa mi podarilo to pokaziť. Celkom ma to trápilo no bola to dobrá ukážka toho, že takéto schopnosti sadajú zabudnúť a treba sa ich nanovo naučiť. Nasledujúci deň som naopak bol na passe - tentokrát tiež úplne sám. Výsledok bol lepší ako v stredu ale nebolo to ono. Michele mi povedal , že od teraz ma chce vidieť viac na teplej sekcií , keďže to je pozícia ktorú pravdepodobne dostanem v iných kuchyniach. Tentokrát som mal víkend celý voľný tak som sa rozhodol ho využiť naplno. Navštívil som fort Selmun. Bola to pekná prechádzka pomedzi ruiny s pekným výhľadom. Večer som strávil vonku. Pondelok bol veľmi kľudný ,začo som rád, kedže po víkende som bol trocha ešte rozbitý. Na utorok som mal naplánované potápanie. Bolo super ísť si konečne zapotápať. Spravili sme dva ponory na severe malty pri meste cirkewwa. Videli sme vrak v hĺbke 30-35 metrov a v druhom ponore sochu v jaskyni. Voda bola pomerne chladná, kľudne by som zobral aj teplejší neoprén. Nepomáhalo ani to že teplota vonku klesla fúkalo a chytili sme trochu dážď. definitívne plánujem opakovať možno spraviť nový kurz. V stredu som sa vrátil do roboty oddýchnutý a pripravený podať lepší výkon ako minulý týždeň. dostali sme prepitné za minulý mesiac, Michele sa rozhodol že ma podporí a zdvojnásobí moje prepitné z vlastného. Štvrtok bol konečne deň kedy sme boli vyťažený takže som sa vrátil na pozíciu na ktorej som bol doteraz - podľa Ianovych slov, konečne bola zábava. Piatok aj sobotu som sa vrátil n teplú časť. Nebolo veľa roboty takže som si pomaly zvykol a dostal som sa do svojho tempa. V sobotu sme mali vyše 20 ludí, čo som zvládol bez väčších chýb. Definitívne to zdvihlo morálku. Sobotu som si doprial spánku a poobede som si užil more. Na večer som bol dohodnutý s Ianom a Hemum, že pôjdeme spolu von. Išli sme do ”krajšej” indickej reštauracie. Bol to fajn večer so super jedlom. Pondelok som bol znova na passe. Nestalo sa nič zaujímavé. Bolo ticho celý večer mali sme iba zopár stolov.

# data[].attributes.body
V kuchyni to pomaly začína byť rutina. Počas servisu som už výhradne na teplej sekcií, načo si nesťažujem. Je to definitívne výzva no súdiac od reakcie hostí aj kolegov ju zvládam. už som mal dni kedy som bol v kuchyni sám s Ianom, čo znamená že tam nebol nikto kto by ma zachránil ak by som nestíhal alebo podobne. Táto teplá sekcia sa líši od iných na ktorých som pracoval tým že používame grill/BBQ ktorý vie byť nevyspytateľný. Treba správne odhadnút teplotu uhlia a dávať veľký pozor aby uhlie nevzbĺklo. To vie zabrať veľa času. MIchele chce aby som zapojil aj trochu svoju kreatívnu stránku a dal mi úlohu vymyslieť vlastný dish. Zapracoval som na ňom počas jedného zo svojich voľných dní. Zatiaľ to je síce iba na papieri v podobe nákresu ale v nasledujúcich týždňoch by som chcel pokrm aj pripraviť a odprezentovať. V skratke sa jedná o pedjedlo z ryby pripravenej metodou sous vide s bylinkovým prachom, nestudeno údeným kozím syrom a omáčkou z grilovaného póru. ďalšia vec ktorú som robil prvý krát je rattatuille. Je to síce veľmi jednoduchý proces, ale ja to vidím ako jednu z najzábavnejších prípravných prác aké máme. v nedeľu (16.6) som sa vybral do hlavného mesta trochu sa popozerať no budem sa musieť vrátiť lebo jedno múzeum bolo zatvorené. Nasledujúcu stredu bolo moje dalšie voľno. Tentokrát som išiel pozrieť na druhú stranu ostrova do blue grotto. A kedže som bol už tam tak som zároveň navštívil arecheologické vykopávky “Hagar qim” a “Mnajdra”. V sobotu došli ryby, ktoré pre mňa Michele objednal aby som sa naučil ich čistiť a filetovať. Podľa Ianových slov to bola veľmi dobrá práca. Voľnu nedeľu som strávil čisto iba oddychom. V pondelok som sa stretol s Polinou (dúfam že jej meno píšem správne). Videli sme sa už síce predtým ale teraz som s nou bol prvýkrát počas servisu. Polina je nový člen tímu na pozícii pastry chef. Ianovým cielom je aby sme mi dvaja boli schopný spraviť celý servis sami bez nikoho iného.

# data[].attributes.attachment_caption
ryby už bez šupín (tak sa to povie po slovensky?) 

# data[].attributes.body
hotové filety. definitívne nie perfekté ale povedal by som že na prvý pokus ok

# data[].attributes.body
Tento týždeň sme prví krát mali akciu BBQ night. Pre mňa to síce veľa neznamenalo a väčšinu príprav robil Luke a Ian. Namňa ale tým pripadlo viac príprav na hlavný servis. Prvý krát som robil gnocchy. Relatívne stresujúce keďže stačí menšia chyba a na panvici sa budú roztápať. Takisto na pokyn pani Lohyňovej sme začali vytvárať nejaké fotky kde som zobrazený aj ja. Nie že by sme to brali najprv veľmi vážne ale zopár normálnych fotiek snaď bude. takisto bolo fotograficky zdokumentovaný môj bordel v príručnej (neviem ako sa im hovorí po slovensky) chladničke a následne mi bol zato vyčistený žalúdok. Nedeľa bola poriadna zábava. Mali sme staff party, kde Michele zaplatil loď ktorá na povozila po okolí Malty. Veľa zážitkov bolo vytvorených ale môj právnik mi odporučil že túto tému nemám rozoberať do detailu. Takisto mi bolo ponúknuté trvalé zamestnanie keď skončím školu, čo som si na 75% istý že Michele myslel vážne.  nasledujúci utorok som mal voľný tak som sa rozhodol konečne po dvoch mesiacoch ochutnať aj niečo lokálne. Mal som tradičného zajaca a cestoviny s ricottou. V stredu som začal pracovať na príprave svojho jedla. Dokončil som ho v piatok a dostal som veľa pozitívnych reakcií. Sám Michele povedal, že bol pripravený mi povedať že mam skúsiť znova a nekomplikovať to tak veľmi, no bol milo prekvapený. Osobne by som povedal že bazalka to trochu všetko prebíjala ale otom napíšem samostatný zápis.  takisto som zažil fiestu alebo ako sa to prekladá. Hneď pred dverami Azaru hrala kapela a zdvíhali sochu. Potom boli konfety. Luke povedal že to nebolo nič a že ma zoberie do Marsaskali pozrieť si ako sa to robí vo veľkom. V nedelu som strávil v striedavej starostlivosti Pedra a Hemu. Najprv snimi obed s Pedrom a a jeho fellakmi na pláž a večeru som išiel k PJ na tradičnú indickú baraninu. V pondelok som sa musel znova stahovať. Zajtra príde moja Mama aj so sestrou na dovolenku. Teším sa na ich návštevu.

# data[].attributes.body
mozajka z morského vlka s bazalkou a rozmarínom, studená omáčka z póru a údeného rybacieho vývaru, tuile z červenej papriky a kozí sýr s citrónovou kôrou. dozdobené ikrami.

# data[].attributes.body
9. mala plánovaný príchod moja mama so sestrou. Vzhladom nato že v robote malo byť ticho dostal som voľny deň a mohol som ich isť prekvapiť na letisko. Zvyšok dňa som strávil snimi, pomohol som im s ubytovaním a inými záležitosťami. Následujúci deň v stredu išli sa pozrieť knám do reštaurácie. Stretli mojich kolegov, ktorí im spravili úžasný  večer a nakoniec im nedovolili zaplatiť a všetko bolo na účet podniku. Takisto som im odprezentoval svoj dish. Nasledujúce dni som toho veľa nenaspal. Od rána som bol snimi a na obed hneď do roboty. V štvrtok po robote sme išli s Lukom a Poli na drink. Večer začal pomali s  pár pivami a vinom no rýchlo to prešlo na zaujímavý večer kde sme sa nejakým štýlom ocitli na miss malta. Tam sme sa stretli s Pedrom, jeho priatelkou a jeho bratom a večer pokračoval. Domov som sa dostal tak okolo štvrtej, ešte že som mal voľny deň takže som nemusel isť robiť. Piatok  sme využili na návštevu ostrova Gozo. Bol to jeden z najteplejších dní mesiaca a mne sa ne chcelo robiť niš iné ako spať, takže skoro som to neprežil ale všetko dobre skončilo. V Nedelu som ich zobral pozrieť blue grotto. Povozili sme sa  na lodke a mali sme pekný deň. V pondelok sme išli do beluta Bay. Náš výlet ale skončil predčasne keď sestru našla medúza(všetko dobre skončilo) . v utorok som konečne pripravil dlho očakávané bryndzové halušky. Prekvapivo som od Všetkých dostal pozitívny ohlas čo som popravde nečakal. V stredu sa moja rodina pobrala naspäť domov. Následujúce dni boli rutina v robote nič nové sa nedialo. V piatok bol michele znova otestovať tasting menu. Tento krásom sa na príprave podielal trochu aj ja takže som z toho niečo mal.  v nedelu sme išli znova von s Lukom a Poli. Deň sa niesol v hraní arkád. Boli sme aj v laser aréne (ja som to zobral možno až veľmi sútaživo) a takisto sme mali srandu s virtuálnou realitou. Najbližšie dni boli tiché.  v stredu som prijal ponuku skúsiť niečo iné a išiel som robiť na strechu. Toto je väčšinou Lukova robota ale keďže bol po operácií tak som zaskočil. Robota to bola veľmi jednoduchá ale zábavy som tam mal kopec. Piatok bol konečne zábavný. Síce nebolo veľa ľudí ale všetci sa rozohodli dôjsť naraz. Konečne som sa aj trochu zapotil. Posledné dva dni idem venovať príprave posledného pokrmu.

# data[].attributes.body
Učebný denník je nástrojom reflexie. Pomáha študentovi zhodnotiť, čo sa naučil, aké zručnosti si rozvinul, čo zažil. Cieľom učebného denníka je zhrnúť, analyzovať a komentovať stáž, pracovnú časť aj voľno. Tento denník bude slúžiť aj ako inšpirácia pre iných.

Zahrňte odpovede na otázky:

Aké som mal ciele na týždeň? Čo všetko som robil - v práci, vo voľnom čase (voľný čas len to čo chcete zdieľať)? Čo som sa naučil? Čo bolo pre mňa nové? Akým výzvam som čelil? Ako dokážem tieto poznatky, zručnosti uplatniť vo svojom štúdiu, živote?